पंजाब के हर वर्ग की भलाई और राज्य के स्र्वांगीण विकास प्रति अपनी वचनबद्धता को दोहराते हुए मुख्यमंत्री ने कहा कि उनकी सरकार हर वर्ग की आशाओं पर खरा उतरेगी। उन्होंने कहा कि जो कुछ उनकी सरकार ने पिछले 10 महीनों में कर दिखाया है, वह अकाली- भाजपा सरकार पिछले 10 सालों के लंबे अंतराल में नहीं कर सकी। उन्होंने अकाली दल को पंजाब की अर्थ व्यवस्था को तबाह करने वाला बताते हुए कहा कि जब उन्होंने 2007 में सत्ता छोड़ी थी तब राज्य पर केवल 46000 करोड़ रुपए का कर्ज था परंतु अकाली भाजपा सरकार की अनुचित नीतियों की वजह से यह कर्ज बढक़र 208000 करोड़ रुपए तक पहुँच गया है।